ועדת הפנים והגנת הסביבה, כנסת 20, פרוטוקול מספר 725, 2018-10-24 10:00

יואב קיש: חברים, בוקר טוב.

יואב קיש: אני פותח את הישיבה בנושא תיקון פקודת בתי הסוהר (מס' 54) (שחרור מינהלי), התשע"ח-2018.

יואב קיש: סיימנו את הצעת החוק, הכנו אותה לקריאה השנייה ולקריאה השלישית, ואני מעלה אותה להצבעה.

יואב קיש: מי בעד הצעת החוק?

דב חנין: מה עם ההסתייגויות?

יואב קיש: אין הסתייגויות.

יואב קיש: מתי היו הסתייגויות?

דב חנין: עכשיו.

יואב קיש: הייתה תקופה להגיש הסתייגויות, לא הגשתם.

דב חנין: לא קיבלנו.

עידו בן יצחק: לא.

עידו בן יצחק: לא ניתן מועד.

דב חנין: כלום לא נשלח.

דב חנין: אני מבקש את הטקסט, ואני אתחיל לנמק את ההסתייגויות.

יואב קיש: כבר אמרנו להם שיש תקופה להגיש הסתייגויות, והתקופה הסתיימה.

דב חנין: לא.

דב חנין: אנחנו לא קיבלנו.

דב חנין: תודה, אדוני.

יואב קיש: זה היה בסיבוב הקודם לפני הרביזיה.

יואב קיש: הייתה תקופה להגיש הסתייגויות.

עידו בן יצחק: אחרי הרביזיה - - -

יואב קיש: אנחנו רוצים את ההסתייגויות בכתב.

דב חנין: תגיד לנו מועד, עד מתי שתרצה, ונכין.

דב חנין: זה הרבה הסתייגויות.

אחמד טיבי: אחרי הבחירות המוניציפליות.

דב חנין: תן לנו עד אחרי הבחירות המוניציפליות.

דב חנין: אנחנו באטרף.

עידו בן יצחק: מאחר שנוסף נושא שלא היה קודם - - -

יואב קיש: כמה הסתייגויות יש לך, חבר הכנסת דב חנין?

דב חנין: בהערכה ראשונית 150 בערך, אבל לא כולן מנוסחות עד הסוף.

דב חנין: אם אדוני רוצה, אני יכול להתחיל להסתייג עכשיו.

דב חנין: אם אדוני רוצה בכתב, אז תיתן לנו - - -

יואב קיש: לא.

יואב קיש: אני רוצה לגמור היום את הישיבה.

יואב קיש: תתחיל את ההסתייגויות שלך.

יואב קיש: בבקשה.

יואב קיש: למי יש עוד הסתייגויות חוץ מדב חנין?

אחמד טיבי: לי.

יואב קיש: עצור.

יואב קיש: שנייה.

יואב קיש: הבנתי שעשינו את תהליך ההסתייגויות, ועכשיו אנחנו באים להצבעה.

עידו בן יצחק: כאשר הצבענו על הצעת החוק באוגוסט, לא היו הסתייגויות יותר והסרנו אותן.

עידו בן יצחק: מאחר שפתחנו את הדיון, הייתה רביזיה שהתקבלה ונוסף נושא שעליו אי-אפשר היה להסתייג עד אותו מועד, כי הוא לא היה - - -

יואב קיש: רק עליו אפשר להסתייג.

עידו בן יצחק: כן.

יואב קיש: בבקשה, דב.

יואב קיש: תתחיל.

דב חנין: אנחנו מדברים, אדוני - - -

יואב קיש: אם לא הגישו בזמן - - -

עידו בן יצחק: המועד להגשת - - -

יואב קיש: למה לא הגישו לפני כן?

עידו בן יצחק: המועד להגשת ההסתייגויות לפי התקנון הוא עד ההצבעה או עד מועד מוקדם יותר שהודיע עליו היושב-ראש.

עידו בן יצחק: מאחר שלא הודיעו - - -

דב חנין: אדוני רוצה את ההסתייגויות בכתב – אנחנו מוכנים בכתב.

יואב קיש: יש לך מוכן, תן לי אותן.

דב חנין: אין לי אותן מוכנות.

אחמד טיבי: צריך להכין אותן.

יואב קיש: אמרתי לכם עשר פעמים, והיה כבר מועד ונגמר.

יואב קיש: היה מועד להגשת הסתייגויות, לא הוגשו הסתייגויות.

דב חנין: לא היה מועד, אדוני, על התוספת שנפתחה לדיון מחדש.

דב חנין: נכון, אדוני צודק, יש סעיפים בחוק שנסגרו.

דב חנין: אנחנו לא רוצים להסתייג עליהם, אנחנו רוצים להסתייג על - -

אחמד טיבי: על הנושא החדש.

דב חנין: - - על הנושא החדש שנקבע שהוא לא חדש.

יואב קיש: למה לא הודעתם?

יואב קיש: למה לא אמרתם כלום?

יואב קיש: איפה הייתם בשבוע שעבר?

דב חנין: - - -

יואב קיש: נעלמתם.

דב חנין: התחיל הדיון, נפתח הדיון, נקבע שזה לא נושא חדש - - -

יואב קיש: הדיון הוא להצבעה.

יואב קיש: אמרנו שהדיון הסתיים.

יואב קיש: בדיון הקודם אמרתי בצורה מפורשת לפרוטוקול שהדיון הסתיים ונצביע בדיון הבא.

יואב קיש: זה נאמר.

יואב קיש: זה נאמר, חבר הכנסת דב חנין.

דב חנין: אדוני, לא קיבלנו שום הודעה על מועד להגשת הסתייגויות.

יואב קיש: נכון, כי כבר היה מועד.

דב חנין: אני רוצה להסתייג.

יואב קיש: כבר היה מועד ולא הוגשו, ועכשיו סיימנו את הדיון ואמרתי מועד מסוים.

יואב קיש: אני מבין שיש פה עניין שאני רוצה לפתור משפטית.

דב חנין: יואב, דקה.

דב חנין: דקה.

יואב קיש: לא, דב.

יואב קיש: אין פה ויכוח.

דב חנין: דקה, משפטית.

יואב קיש: משפטית.

דב חנין: אני רוצה להסביר לאדוני למה גם לא יכולנו להגיש הסתייגות.

דב חנין: לא יכולנו להגיש הסתייגויות כי ברמה המהותית הטענה שלנו הייתה שאי-אפשר בכלל לדון בנושא הזה, כי הוא נושא חדש.

דב חנין: הבאנו את הטענה הזאת לוועדת הכנסת, ועדת הכנסת לא קיבלה את עמדתנו.

דב חנין: מרגע שוועדת הכנסת לא קיבלה את עמדתנו, אנחנו מבינים שמבחינת הכנסת זה לא נושא חדש, נפתח לנו הפתח לדון בו.

דב חנין: אנחנו לא יכולים גם לטעון טענת נושא חדש - - -

יואב קיש: פה אתה טועה.

יואב קיש: סליחה, פה אתה טועה.

דב חנין: אנחנו לא יכולים ברמה - - -

יואב קיש: עצור.

יואב קיש: אנחנו דנו בנושא - - -

דב חנין: אנחנו לא יכולים לטעון שאסור לדון בנושא וגם לדון בעצמנו בנושא.

יואב קיש: אתה טועה גם תקנונית וגם מינהלתית.

דב חנין: אני לא טועה.

יואב קיש: אנחנו דנו בנושא.

יואב קיש: אמרנו שנראה אם הוא נושא חדש או לא.

יואב קיש: דנו בו עד סיומו.

יואב קיש: סיימנו את הדיון ואמרנו - - -

דב חנין: לא.

דב חנין: לא דנו בו.

יואב קיש: בוודאי.

דב חנין: אם אני מגיש הסתייגויות על משהו, איך אני יכול לטעון נושא חדש?

דב חנין: מה פתאום.

יואב קיש: ודאי שדנו בנושא.

דב חנין: מה זה נושא חדש?

דב חנין: נושא חדש זו טענה שאומרת שהוועדה לא יכולה לעסוק בנושא.

דב חנין: אני לא יכול להגיד שהוועדה לא יכולה לעסוק בנושא ובעצמי להגיש הסתייגויות.

דב חנין: הדבר הזה ברמה הרעיונית, הוא לא - - -

יואב קיש: לא, לא.

יואב קיש: את הדיון סיימנו בנושא.

דב חנין: אתה סיימת, אנחנו לא התחלנו אותו.

יואב קיש: לא התחלת?

יואב קיש: היית פה ודיברת.

יואב קיש: היה דיון שלם, כולם דיברו והדיון הסתיים.

יואב קיש: הדיון הסתיים.

יואב קיש: הלכנו להבהיר אם זה נושא חדש או לא בוועדת הכנסת, לדעתי ביום שני.

יואב קיש: ביום שני ועדת הכנסת החליטה שלא מדובר בנושא חדש - - -

דב חנין: ולכן אדוני מכנס את הדיון, וזו ההזדמנות לדבר על ההסתייגויות.

יואב קיש: אמרתי שתהיה הצבעה ואמרתי שהדיון הסתיים.

דב חנין: נדמה לי שאפילו לא כתוב הצבעה בהזמנה לישיבה.

יואב קיש: אף פעם לא כותבים.

יואב קיש: שאלתי את המנהלת והיא אמרה שאף פעם לא כותבים.

דב חנין: מאה אחוז.

דב חנין: מבחינתי זה דיון בהסתייגויות.

דב חנין: יש לי הסתייגויות, אני רוצה להביא אותן.

דב חנין: אדוני רוצה בכתב – בכתב.

דב חנין: אדוני רוצה בעל פה – בעל פה.

יואב קיש: קודם כול, אני אעשה עכשיו חמש דקות הפסקה, אני אתייעץ עם היועץ המשפטי, ואני אודיע לכם את ההחלטה שלנו בעניין הזה.

יואב קיש: שבו.

יואב קיש: אני אחסוך לכם את ההמתנה.

יואב קיש: חברים, התייעצתי עם הייעוץ המשפטי, כנראה בגלל הרביזיה וכל המהלך הזה, חשבתי שההסתייגויות כבר הוגשו ואתם טוענים שלא הוגשו.

יואב קיש: למען הסר ספק, וכדי שלא תהיה חס וחלילה טענה בעניין הזה, אני מוכן עם היועץ המשפטי ובהסכמתו לפתוח להסתייגויות עד יום ראשון ב-08:00 בבוקר להגיש בכתב את כל ההסתייגויות, ונצביע על ההסתייגויות.

אחמד טיבי: מתי?

אחמד טיבי: ביום ראשון או ביום שני?

יואב קיש: אני לא חייב להגיד.

יואב קיש: הסתייגות שלא תוגש בכתב עד יום ראשון ב-08:00, לא תיחשב.

יואב קיש: ההסתייגויות צריכות להיות מוגשות עד יום ראשון ב-08:00 בבוקר.

יואב קיש: תודה.

יואב קיש: ביקשתי בכתב להביא לוועדה.

יואב קיש: תודה.

יואב קיש: הישיבה נעולה.